મિત્રોના આગ્રહને લઈને તેમજ લોકસેવા જેવા ઉમદા હેતુથી પ્રેરાઈને ઈ.સ. ૧૯૭૩ માં કોંગ્રેસ પક્ષમાં જોડાયા અને સક્રિય રાજકારણ અપનાવ્યું. ઇ.સ. ૧૯૭૩ થી ૧૯૭૮ પાંચ વર્ષ સુધી માદરે વતન વડગામ તાલુકાના ગીડાસણ ગામના બિન હરીફ સરપંચ રહ્યા તે સમય દરમિયાન તાલુકામાં અને જિલ્લામાં લોકસેવા અને વિકાસના કાર્યો કર્યા. જેથી જિલ્લાભરમાં અપ્રતિમ લોકચાહના પ્રાપ્ત કરી. વળી સહકારી સંસ્થાઓ તાલુકા પંચાયત અને જિલ્લા પંચાયત તેમજ વિધાનસભાની ચૂંટણીઓમાં કોંગ્રેસના ઉમેદવારોને વિજયી બનાવવામાં મહત્વની ભૂમિકા અદા કરી.